b'\n_START_ARTICLE_\nBukspyttkjertel\n_START_SECTION_\nHormoner (endokrin funksjon)\n_START_PARAGRAPH_\nBukspyttkjertelen inneholder de langerhanske \xc3\xb8yer som produserer de blodsukkerregulerende hormonene insulin og glukagon. Disse slippes ut i blodet.\n_START_SECTION_\nUtskilling til tarmen (eksokrin funksjon)\n_START_PARAGRAPH_\nDet meste av kjertelen best\xc3\xa5r imidlertid av celler som lager ford\xc3\xb8yelsesv\xc3\xa6sken bukspytt, som slippes ut i tolvfingertarmen like nedenfor magesekken. Denne v\xc3\xa6sken inneholder enzymer som hovedsakelig bryter ned proteiner, karbohydrater og fett, og er i tillegg basisk for \xc3\xa5 n\xc3\xb8ytralisere det sure mageinnholdet idet det forlater magesekken.'